CELEX: 32019D0060
Language: sk
Date: 2019-01-11 00:00:00
Title: Vykonávacie rozhodnutie Komisie (EÚ) 2019/60 z 11. januára 2019, ktorým sa mení rozhodnutie 2009/866/ES, rozhodnutie 2010/419/EÚ, vykonávacie rozhodnutie 2012/651/EÚ a vykonávacie rozhodnutie (EÚ) 2016/1685, pokiaľ ide o zástupcu držiteľa povolenia [oznámené pod číslom C(2019) 15] (Text s významom pre EHP)

15.1.2019   
               
               
                  SK
               
               
                  Úradný vestník Európskej únie
               
               
                  L 12/31
               
            
         VYKONÁVACIE ROZHODNUTIE KOMISIE (EÚ) 2019/60
         z 11. januára 2019,
         ktorým sa mení rozhodnutie 2009/866/ES, rozhodnutie 2010/419/EÚ, vykonávacie rozhodnutie 2012/651/EÚ a vykonávacie rozhodnutie (EÚ) 2016/1685, pokiaľ ide o zástupcu držiteľa povolenia
         
            
               [oznámené pod číslom C(2019) 15]
            
         
         (Iba francúzske a holandské znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (1), a najmä na jeho článok 9 ods. 2 a článok 21 ods. 2,
         keďže:
         
                     (1)
                  
                  
                     V listoch z 15. februára a 28. marca 2017 požiadala spoločnosť Syngenta Crop Protection AG Komisiu, aby sa po reorganizácii skupiny Syngenta previedli všetky povolenia a nevybavené žiadosti týkajúce sa geneticky modifikovaných produktov z jej súčasného zástupcu – spoločnosti Syngenta France SAS – na zástupcu Syngenta Crop Protection NV/SA, Belgicko.
                  
               
                     (2)
                  
                  
                     Komisia informovala spoločnosť Syngenta Crop Protection AG, že s cieľom uskutočniť uvedené prevody musia spoločnosť Syngenta France SAS, ako aj Syngenta Crop Protection NV/SA, Belgicko žiadosť písomne potvrdiť prostredníctvom listov, „ktorými potvrdia svoj súhlas s uvedenými prevodmi. Komisii boli uvedené listy doručené 1. marca 2018.
                  
               
                     (3)
                  
                  
                     Vykonanie požadovanej úpravy si vyžaduje zmenu rozhodnutí, ktorými sa povoľuje umiestňovať na trh tie geneticky modifikované produkty, v prípade ktorých je spoločnosť Syngenta Crop Protection AC držiteľom povolenia. Konkrétne je potrebné zmeniť tieto rozhodnutia: rozhodnutia Komisie 2009/866/ES (2) a 2010/419/EÚ (3) a vykonávacie rozhodnutia Komisie 2012/651/EÚ (4) a (EÚ) 2016/1685 (5).
                  
               
                     (4)
                  
                  
                     Navrhované zmeny rozhodnutí o povolení majú čisto administratívny charakter a nevyžadujú si nové posúdenie príslušných výrobkov.
                  
               
                     (5)
                  
                  
                     Pokiaľ ide o nevybavené žiadosti spoločnosti Syngenta Crop Protection AG, požadovaná zmena sa formálne vykoná pri prijímaní príslušných povolení.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Zmena rozhodnutia 2009/866/ES
            Rozhodnutie 2009/866/ES sa mení takto:
            
                        1.
                     
                     
                        V článku 6 sa názov „Syngenta Seeds S.A.S., Francúzsko“ nahrádza názvom „Syngenta Crop Protection NV/SA, Belgicko“.
                     
                  
                        2.
                     
                     
                        V článku 8 sa adresa „Syngenta Seeds S.A.S., 12 Chemin de l'Hobit, BP 27 – 31790 Saint-Sauveur – Francúzsko“ nahrádza adresou „Syngenta Crop Protection NV/SA, Avenue Louise 489, 1050 Brusel, Belgicko“.
                     
                  
                        3.
                     
                     
                        V bode a) prílohy sa názov „Syngenta Seeds S.A.S.“ nahrádza názvom „Syngenta Crop Protection NV/SA“ a adresa „12 Chemin de l'Hobit, BP 27 – 31790 Saint-Sauveur, Francúzsko“ adresou „Avenue Louise 489, 1050 Brusel, Belgicko“.
                     
                  
         
            Článok 2
            Zmena rozhodnutia 2010/419/EÚ
            Rozhodnutie 2010/419/EÚ sa mení takto:
            
                        1.
                     
                     
                        V článku 6 sa názov „Syngenta Seeds S.A.S., Francúzsko“ nahrádza názvom „Syngenta Crop Protection NV/SA, Belgicko“.
                     
                  
                        2.
                     
                     
                        V článku 9 sa adresa „Syngenta Seeds S.A.S., Chemin de l'Hobit 12, BP 27 – 31790 Saint-Sauveur – Francúzsko“ nahrádza adresou „Syngenta Crop Protection NV/SA, Avenue Louise 489, 1050 Brusel, Belgicko“.
                     
                  
                        3.
                     
                     
                        V bode a) prílohy sa názov „Syngenta Seeds SAS“ nahrádza názvom „Syngenta Crop Protection NV/SA“ a adresa „12, Chemin de l'Hobit, BP 27 – 31790 Saint-Sauveur – Francúzsko“ adresou „Avenue Louise 489, 1050 Brusel, Belgicko“.
                     
                  
         
            Článok 3
            Zmena vykonávacieho rozhodnutia 2012/651/EÚ
            Vykonávacie rozhodnutie 2012/651/EÚ sa mení takto:
            
                        1.
                     
                     
                        V článku 6 sa názov „Syngenta Seeds S.A.S., Francúzsko“ nahrádza názvom „Syngenta Crop Protection NV/SA, Belgicko“.
                     
                  
                        2.
                     
                     
                        V článku 8 sa adresa „Syngenta Seeds S.A.S., 12, Chemin de l'Hobit, 31790 Saint-Sauveur, Francúzsko“ nahrádza adresou „Syngenta Crop Protection NV/SA, Avenue Louise 489, 1050 Brusel, Belgicko“.
                     
                  
                        3.
                     
                     
                        V bode a) prílohy sa názov „Syngenta Seed S.A.S.“ nahrádza názvom „Syngenta Crop Protection NV/SA“ a adresa „12, Chemin de l'Hobit, 31790 Saint-Sauveur, Francúzsko“ adresou „Avenue Louise 489, 1050 Brusel, Belgicko“.
                     
                  
         
            Článok 4
            Zmena vykonávacieho rozhodnutia (EÚ) 2016/1685
            Vykonávacie rozhodnutie (EÚ) 2016/1685 sa mení takto:
            
                        1.
                     
                     
                        V článku 7 sa názov „Syngenta France S.A.S.“ nahrádza názvom „Syngenta Crop Protection NV/SA, Belgicko“.
                     
                  
                        2.
                     
                     
                        V článku 10 sa adresa „Syngenta Seeds S.A.S., 12, Chemin de l'Hobit, 31790 Saint-Sauveur, Francúzsko“ nahrádza adresou „Syngenta Crop Protection NV/SA, Avenue Louise 489, 1050 Brusel, Belgicko“.
                     
                  
                        3.
                     
                     
                        V bode a) prílohy sa názov „Syngenta France SAS“ nahrádza názvom „Syngenta Crop Protection NV/SA“ a adresa „12, Chemin de l'Hobit, 31790 Saint-Sauveur, Francúzsko“ adresou „Avenue Louise 489, 1050 Brusel, Belgicko“.
                     
                  
         
            Článok 5
            Adresáti
            Toto rozhodnutie je určené spoločnosti Syngenta Crop Protection NV/SA, Avenue Louise, 489, 1050 Brusel, Belgicko.
         
         
            V Bruseli 11. januára 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. EÚ L 268, 18.10.2003, s. 1.
         
            (2)  Rozhodnutie Komisie 2009/866/ES z 30. novembra 2009, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MIR604 (SYN-IR6Ø4-5), sú z nej zložené alebo vyrobené (Ú. v. EÚ L 314, 1.12.2009, s. 102).
         
            (3)  Rozhodnutie Komisie 2010/419/EÚ z 28. júla 2010, ktorým sa obnovuje povolenie na uvádzanie na trh výrobkov, ktoré obsahujú geneticky modifikovanú kukuricu Bt11 (SYN-BTØ11-1), sú z nej zložené alebo vyrobené, ktorým sa povoľujú potraviny a zložky potravín, ktoré obsahujú poľnú kukuricu Bt11 (SYN-BTØ11-1) alebo sú z nej zložené, v súlade s nariadením Európskeho parlamentu a Rady (ES) č. 1829/2003 a ktorým sa zrušuje rozhodnutie Komisie 2004/657/ES (Ú. v. EÚ L 197, 29.7.2010, s. 11).
         
            (4)  Vykonávacie rozhodnutie Komisie 2012/651/EÚ z 18. októbra 2012, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MIR162 (SYN-IR162-4), sú z nej zložené alebo vyrobené (Ú. v. EÚ L 290, 20.10.2012, s. 14).
         
            (5)  Vykonávacie rozhodnutie Komisie (EÚ) 2016/1685 zo 16. septembra 2016, ktorým sa povoľuje uvádzať na trh produkty, ktoré obsahujú, sú zložené alebo vyrobené z geneticky modifikovanej kukurice Bt11 × MIR162 × MIR604 × GA21 a geneticky modifikovaných kukuríc kombinujúcich dve alebo tri z transformácií Bt11, MIR162, MIR604 a GA21, a ktorým sa zrušujú rozhodnutia 2010/426/EÚ, 2011/892/EÚ, 2011/893/EÚ a 2011/894/EÚ (Ú. v. EÚ L 254, 20.9.2016, s. 22).